b"\n_START_ARTICLE_\nPrudenci de Troyes\n_START_SECTION_\nPunts de vista teol\xc3\xb2gics\n_START_PARAGRAPH_\nEn la controv\xc3\xa8rsia sobre la predestinaci\xc3\xb3 que van mantenir Gottschalk d'Orbais, Hincmar de Reims i Pardulus de Laon, s'opos\xc3\xa0 a Hincmar en una ep\xc3\xadstola que li dirig\xc3\xad. Escrita cap al 849, en ella planteja una doble predestinaci\xc3\xb3: una com a recompensa i una com a c\xc3\xa0stig, per\xc3\xb2 no pel pecat. Sostenia que Crist va morir nom\xc3\xa9s per aquells que, de fet, estan salvats. Va escriure De pr\xc3\xa6destinatione contra Johannem Scotum cap al 851, defenent aquesta postura i en contra de la de Joan Escot Eri\xc3\xbagena. A l\xe2\x80\x99Epistola tractoria ad Wenilonem, del 856, sost\xc3\xa9 la mateixa opini\xc3\xb3 i aprova l'ordenaci\xc3\xb3 del nou bisbe de Par\xc3\xads Eneas.\n_START_SECTION_\nAltres obres\n_START_PARAGRAPH_\nDe gran valor hist\xc3\xb2ric \xc3\xa9s la seva continuaci\xc3\xb3 dels Annales Bertiniani (835-61), amb la hist\xc3\xb2ria d'aquest per\xc3\xadode de l'imperi dels francs. Tamb\xc3\xa9 va escriure Vita Sanct\xc3\xa6 Maur\xc3\xa6 Virginis i nombrosos poemes de gran valor literari."